Raamat on pühendatud legendaarsele kunstikoolile, tema õppejõududele ja kasvandikele. Raamatu autoriteks on Tartu Kunstimuuseumi töötajad Mare Joonsalu ja Tiiu Talvistu, kujundajaks Peeter Paasmäe, trükkijaks OÜ Greif. Autorite eesmärgiks on näidata läbi kunsti Pallase õpetajaid ja õpilasi, nende loomingu muutumisi ajas ning iseloomustada ajastut, mis neid muutusi soodustas. Ülevaatlikud tekstid ja rikkalik  pildimaterjal toetavad üksteist ja muudavad need muutused nii kirjasõnas kui ka visuaalis jälgitavaks. Raamatu tekstiline osa käsitleb kooli eellugu, arenguid 1920. ja 1930, aastatel, erinevusi ja muutumisi, kus enam tähelepanu koondub kunstnike Eesti Vabariigi aegsele loomingule. Vaadeldakse ka sündmusi 1940-1944, mis tõid kaasa segaduse ja suured kaotused.